Jalan Negeri Kedah K702

Jalan Negeri Kedah K702 (Jalan Kampung Lalang–Ulu Legong atau Jalan Ulu Legong) ialah jalan negeri yang terletak di Daerah Baling, Kedah, Malaysia. Ia diselenggarakan oleh Jabatan Kerja Raya (JKR) Daerah Baling. K702 memiliki panjang keseluruhan iaitu, , menghubungkan Kampung Lalang di barat dengan Kampung Ulu Legong di timur, di Mukim Siong iaitu sebuah mukim di utara Daerah Baling.

Gambaran keseluruhan 
Dari penghujung barat, Jalan Negeri K702 bermula di simpang tiga K10 (Jalan Baling–Simpang Sik) di Kampun Lalang, Kedah berdekatan dengan Klinik Kesihatan Kampung Lalang. Dalam beberapa meter sebelum Jambatan Sungai Ketil, akan terdapat simpang ke jalan akses ke Asrama Sekolah Menengah Kebangsaan (SMK) Siong. K702 akan membengkok ke utara di Kampung Baru Siong, lalu bersimpang dengan Jalan Tanjung Pari–Ulu Legong (atau Jalan Pintasan Ulu Legong) di Kampung Lubok Bedil, kira-kira 1.4 kilometer dari hujung barat. Bermula di sini, K702 akan menelusuri kawasan perhutanan hijau. Jalan raya ini akan melintasi Sungai Siong di dua lokasi berbeza, yang pertama di sebuah petempatan orang asli Kensiu iaitu Kampung Lubuk Legong manakala yang kedua di Kampung Kuala Kedua. Di antara dua jambatan tersebut, ia akan bersimpang dengan K739 (Jalan Teluk Temelah) di Kampung Lubuk Legong.

Seterusnya, ia akan membengkok ke timur laut melalui Kampung Kuala Kedua dan Kampung Legong, tidak ada persimpangan utama sepanjang kampung tersebut, melainkan simpang kecil ke jalan kampung. Kira-kira di Kilometer 5.5, ia akan bersimpang ke jalan pelancongan ke Pusat Rekreasi Air Panas Ulu Legong. K702 akan diteruskan melalui kawasan perumahan Kampung Ulu Legong, dan tamat dengan jalan mati. Secara keseluruhannya, jajaran Jalan Negeri Kedah K702 terletak di Mukim Siong, salah satu mukim di bawah pentadbiran Daerah Baling. Pewartaan nama jalan untuk K702 dalam Sistem Maklumat Rekod-Rekod Jalan Raya Malaysia (MARRIS) ialah Jalan Kampung Lalang–Ulu Legong. Hampir kesemua bahagian jalan K702, jenis jalan raya yang diguna pakai ialah jalan raya tunggal dengan dua lorong.

Persimpangan utama 
Kesemua bahagian laluan negeri ini terletak di Daerah Baling, Kedah, Malaysia.

|-

Lihat juga 
 Senarai jalan negeri di Kedah

Rujukan 

702
Pengangkutan di Mukim Siong